ועדת החינוך, התרבות והספורט, כנסת 20, פרוטוקול מספר 632, 2018-06-04 09:38

יעקב מרגי: שלום לכולם, אני מתכבד לפתוח את ישיבת ועדת החינוך, התרבות והספורט של הכנסת, 4 ביוני 2018, כ"א בסיון תשע"ח.

יעקב מרגי: הנושא: מלגת טלדור לסטודנטים.

יעקב מרגי: תסבירו לנו גם מה זה טלדור.

יעקב מרגי: פעם היה מרמנת, עכשיו טלדור.

יעקב מרגי: תסבירו לנו אחרי זה.

יעקב מרגי: דיון יזום של חבר הכנסת מיכאל מלכיאלי.

יעקב מרגי: אני אחסוך מילות פתיחה.

יעקב מרגי: מלכיאלי, תסביר לנו מה הבעיה.

מיכאל מלכיאלי: קודם כול תודה אדוני היושב ראש על הנכונות ועל קיום דיון מהיר.

מיכאל מלכיאלי: אני גם כסטודנט לשעבר וגם כחבר כנסת שיש לו הרבה חברים חרדים שהם סטודנטים, בשבועיים האחרונים קיבלתי הצפה של פניות ללשכה, אז בפנייה הראשונה אתה אומר, טוב, אז הוא לא קיבל, בסדר, אז הוא סתם מתבכיין, ואז הפנייה השנייה גם, ואז מגיעים רצף של פניות של חרדים שלא מקבלים את המלגה ללימודים.

מיכאל מלכיאלי: אני בכל הדרכים שניסיתי להשיג את הקריטריונים לבקשה מי זכאי ומי לא זכאי, נתקלתי בסירוב כמעט שבועיים עד שאתמול בלילה הועיל בטובו מנכ"ל משרד החינוך לשלוח לי את הקריטריונים, אממה, ואני אומר את זה כאן בזהירות, שהקריטריונים שאתמול מנכ"ל משרד החינוך שלח, כנראה זה קריטריונים מלפני שלוש שנים, למה?

מיכאל מלכיאלי: כי כשסטודנט היום נכנס למחשב על מנת להגיש בקשה, אז יש שתי שאלות שונות.

מיכאל מלכיאלי: זה בכלל לא מתאים לנושא של הקריטריונים שנשלחו.

מיכאל מלכיאלי: זה דבר אחד מוזר.

מיכאל מלכיאלי: אשמח שיתקנו אותי.

מיכאל מלכיאלי: אחד.

מיכאל מלכיאלי: שניים, כל מי שמסתכל על הקריטריונים, רואה שמישהו במלאכת חושב, בגאונות עצומה דאג שהציבור החרדי יהיה ממודר שם, אבל בגאונות, כאילו קודם כול פותחים למספר ילדים-אחים, שעל פניו זה נשמע כאילו עזרה לציבור החרדי, אבל כל מי שמכיר את הציבור החרדי יודע שהציבור החרדי לומד במכללות או באוניברסיטאות בשונה מהציבור הכללי, בגיל מבוגר יותר, ואחד הקריטריונים החזקים ביותר שם, זה שהאחים שלומדים זה מתחת לגיל 21.

מיכאל מלכיאלי: בציבור החרדי זה לא קיים, אז זאת אומרת שמנפחים את האחים ואת הילדים.

יעקב מרגי: מה זה האחים?

יעקב מרגי: מה הקשר לאחים?

מיכאל מלכיאלי: אני אסביר.

מיכאל מלכיאלי: יש ניקוד גבוה מאוד לנושא של שירות צבאי, שירות חובה בצה"ל, שירות ימי מילואים, שאגב זה מאוד חשוב, אבל זה ממדר את הציבור החרדי.

מיכאל מלכיאלי: תעסוקת הורים של הסטודנט – הרי מדברים שהדור הצעיר של הציבור החרדי, אם ההורים הוא אברך, אז אוטומטית את מדיר אותו.

מיכאל מלכיאלי: מספר אחים של הסטודנט עד גיל 21 לא קיים בציבור החרדי, כי רובם הם בגיל המבוגר יותר לומדים.

מיכאל מלכיאלי: אדוני היושב ראש, ברשותך, אני רוצה להגיד עוד כמה דברים.

מיכאל מלכיאלי: כל המכללות להוראה שבהן הציבור החרדי לומר בהמוניו, הרי בסוף חלק גדול מהציבור החרדי הוא גם מורים, כי הרי דורשים ברשת החינוך רק מי שיהיה להם תואר, אז הם הולכים ללמוד בשביל להתקבל לעבודה.

מיכאל מלכיאלי: באותיות הקטנות כתוב שהמכללות להוראה לא זכאים.

מיכאל מלכיאלי: נשאלת השאלה למה.

מיכאל מלכיאלי: יתרה מזאת, הציבור החרדי הרי לא לומד ליבה, אז בעצם אנגלית שהוא צריך ללמוד אחר כך, הוא עושה את זה במסגרת הלימודים האקדמיים, אז בטלדור אומרים לו שלימוד האנגלית לא נחשב להוצאה ללימודי האקדמיה שלך, זאת אומרת, ה-8,000-10,000 שקל שאתה משלם על הלימודים האלה, שזה תופס לך סמסטר שלם, לא נחשב.

מיכאל מלכיאלי: אתה צריך לממן את זה בעצמך.

מיכאל מלכיאלי: שאלה יותר מוזרה – אולי מישהו יכול להסביר לי למה תמיכה במלגות לחרדים צריך להיות בחלקו הנכבד כסף קואליציוני?

מיכאל מלכיאלי: הרי מדברים כל הזמן גבוהה-גבוהה על שילוב חרדים.

מיכאל מלכיאלי: מה יענו כולם?

מיכאל מלכיאלי: המל"ג הודיע לנו שיש 700 מיליון שקל בתוכנית חומש, עזרה לשילוב חרדים.

מיכאל מלכיאלי: מישהו יודע איפה הכסף הזה הולך?

מיכאל מלכיאלי: אני אגיד לכם, חלק מהכסף הולך לאוניברסיטאות שמקבלות 30% יותר מהתקציב של סל הסטודנט אם הם קולטים סטודנטים חרדים.

מיכאל מלכיאלי: הכסף הזה יורד משכר הלימוד?

מיכאל מלכיאלי: לא.

מיכאל מלכיאלי: איפה הכסף הזה הולך?

מיכאל מלכיאלי: מכסה גירעונות של האוניברסיטה.

מיכאל מלכיאלי: זאת אומרת, יש פה המון כסף ובסוף הציבור החרדי לא נהנה מזה.

מיכאל מלכיאלי: הדבר האחרון המזעזע ביותר, אדוני היושב ראש, וזה אני מסיים, כשאתה עובר על הקריטריונים, אתה מוצא דבר מוזר.

מיכאל מלכיאלי: מה שבכל המדינה, מבחן הכנסה זה א-ב לקבלת מלגה, בכל הניירות האלה שקיבלתי אתמול מהמנכ"ל, אין מבחן הכנסה.

יעקב מרגי: במילים אחרות, אם אני הקשבתי לך, בכל הסעיפים שהחרדים לוקחים בהם, מופיעים.

מיכאל מלכיאלי: בדיוק.

יעקב מרגי: בסעיף שמצטיינים בו, שההכנסה נמוכה, לא מופיע.

מיכאל מלכיאלי: לא קיים.

מיכאל מלכיאלי: ניתן דוגמא.

מיכאל מלכיאלי: יכול להיות בחור רווק לא דתי, שעובד ומקבל 20,000 שקל בחודש, ויש אדם חרדי עם שישה ילדים, מהכולל, שגר נגיד ברמת השרון, שוכר דירה שם ליד ההורים, או בהרצליה בשיכונים, איפה שסאלח שבתי, שעולה 3,000 שקל שכירות, אז היות והוא בעיר שנקראת כאילו עשירה, אבל ההכנסה שלו ברצפה, הוא לא יבכה, ואותו רווק עשיר שמקבל 20,000 שקל בחודש, הוא כן, למה?

מיכאל מלכיאלי: כי אולי הוא גר במקום - - - .

מיכאל מלכיאלי: מה הקשר בין עיר לבין המצב?

מיכאל מלכיאלי: אתה דואג כרגע לעיר או אצל האדם הפרטי שאתה רוצה לעזור לו?

מיכאל מלכיאלי: ולמה מבחן ההכנסה לא מופיע כאן?

מיכאל מלכיאלי: אלא אם כן שינו משהו, אז למה המנכ"ל שולח קריטריונים לא נכונים?

יעקב מרגי: מאיר, היית שר.

יעקב מרגי: בוא תשמע סיפור שאולי סיפרתי אותו 30 פעם מאז שהייתי שר.

יעקב מרגי: כל שר, יש לו מבחני תמיכה.

יעקב מרגי: הוא בא, מצא.

יעקב מרגי: לפעמים נוח לו איתם.

יעקב מרגי: דוגמא, אני במשרד הדתות מצאתי מבחני תמיכה לפוריות.

יעקב מרגי: אגף ממשרד הבריאות עבר אלי.

יעקב מרגי: באו, אמרו לי, זה קשור להלכה, כשרות הביציות.

יעקב מרגי: אמרתי, אין בעיה, זה לא תחום של המשרד שלי.

יעקב מרגי: הבחור, כששמו את זה, הביא איתו כסף.

יעקב מרגי: לך תביא כסף, נאשר לך את מבחן התמיכה.

יעקב מרגי: אני אומר לך שאני כסף מהמשרד לא שם בסעיף הזה.

יעקב מרגי: לא מבטל אותו.

יעקב מרגי: תביא כסף, בוא נראה.

יעקב מרגי: כשניסיתי לעשות מבחני תמיכה, לקח לי אולי חצי קדנציה לעבור את משרד המשפטים.

יעקב מרגי: ידוע שהייתה לי יריבות עם יו"ר ועדת הכספים, גפני, כשהייתי שר דתות.

יעקב מרגי: הודיתי שהייתי צודק אבל לא חכם, אבל אני עם העקשנות שלי שרדתי.

יעקב מרגי: לא צ'יפרו אותי במשרד בכלום, וכל מה שהייתי צריך, לך לוועדת כספים.

יעקב מרגי: שבעה מדורי גיהינום.

מאיר כהן: צריכים להבין שאני הייתי ראש עיר כשהוא היה שר, והוא צ'יפר אותי.

יעקב מרגי: סוף הקדנציה מגיע חבר כנסת.

יעקב מרגי: היום הוא שר.

יעקב מרגי: אני לא אזכיר את שמו.

יעקב מרגי: הוא אומר לי, שמע, יש לי 3 מיליון דולר.

יעקב מרגי: בזמנו, גם לחברי אופוזיציה נתנו, האוצר, חברי ועדת כספים.

יעקב מרגי: האוצר נתן להם איזה סכום להצבעות, קופה קטנה זה נקרא, מזוודות.

יעקב מרגי: אחרי ארבע שנים אומר לי, שמע, יעקב, נשארו לי 3 מיליון ₪, אני רוצה לתת לך אותם למען המקוואות.

יעקב מרגי: אמרתי לו, שמע, תבוא עליך הברכה, אתה הראשון מזה ארבע שנים.

יעקב מרגי: אמר לי, אני רוצה שזה ילך לחימום מקוואות.

יעקב מרגי: אמרתי לו, אהלן וסהלן, תודה.

יעקב מרגי: בא ואומר, רגע, איך אתה הולך לחלק את זה?

יעקב מרגי: אמרתי לו, יש לי תקנה, שופך שם ומתפשט.

יעקב מרגי: אמרתי, אני לא בא לתת תמיכות לאנשים שלי.

יעקב מרגי: לקח לו שש דקות.

יעקב מרגי: הלך לחדר של היועץ המשפטי, הביא לי קריטריון, רק ליישובים שנמצאים בגובה מסוים מעל פני הים.

יעקב מרגי: זה נפל על שתי מועצות אזוריות, לא משנה איפה הן, והן לא בקו הירוק.

יעקב מרגי: אתה מבין?

יעקב מרגי: כשרוצים לתפור חליפה, היא חייבת להיות בול מסודרת.

יעקב מרגי: מה אתה מתפלא?

יעקב מרגי: השאלה אם באמת אתה רוצה לומר במילים אחרות, פה תפרו חליפה, רק לא לחרדים?

מיכאל מלכיאלי: יש חרדים שנהנו, אבל חלק מהחרדים נפלו.

מיכאל מלכיאלי: אגב, הם אומרים, תערער.

מיכאל מלכיאלי: אם לו קריטריונים, על מה הוא יערער?

מיכאל מלכיאלי: מה הוא יגיד?

מיכאל מלכיאלי: בסוף האבא עם חמישה ילדים מקבל סירוב כשהוא עובר כולל עם 3,000 שקל בחודש, שאנחנו קוראים לו, פרזיט, צא לעבוד, והרווק בן ה-22 שגר במקום מסוים, כן קיבל את הכסף.

יעקב מרגי: טוב, זה הכול לכאורה עד שנשמע את הדברים.

יעקב מרגי: תודה, מלכיאל.

מאיר כהן: אני קראתי את המכתב ששלחת ובאתי לכאן, ותתפלא, אבל באתי לתמוך שאני ביש עתיד.

יעקב מרגי: אנחנו לא מופתעים.

מאיר כהן: כי באמת זה מכעיס מאוד שמבחן ההכנסה לא נכנס לכאן.

מאיר כהן: אני מכיר את בני הדודים שלי, האברכים.

מאיר כהן: אני יודע כמה הם משתכרים, כי לעיתים אני תומך בהם לשמחתי ולצערי, והם רוצים לפרוץ ולצאת לעבוד וללמוד והם מוצאים את עצמם מבקשים מחברים וממשפחה.

מאיר כהן: אם מותר לי להוסיף משהו לדיון הזה על מה שהיושב ראש יודע, בנושא של הכספים הקואליציוניים, אני אומר לכם, אתם אשמים שאתם הופכים את הכספים הקואליציוניים האלה לאיזה משהו בילד אין בתוך התקציב שלכם.

מאיר כהן: במה מדובר?

מאיר כהן: כשהייתי שר הרווחה הגיע אלי חבר כנסת מאוד מכובד, חרדי, ואמר לי, ראה, השתנו במשרד הרווחה מבחני התמיכות ואנחנו נמצאים עם מאות ילדים שאנחנו לא יכולים לפרנס אותם, אז אמרתי לו, ממה נפשך?

מאיר כהן: אם אתם הייתם לוקחים את כל הילדים, נאבקים במשרד החינוך שכל ילד יקבל את מה שמגיע לו, אז אם איזה שר היה משנה את מבחני התמיכות, שום דבר לא היה קורה, אבל מה קרה?

יעקב מרגי: החטא הקדמון.

מאיר כהן: החטא הקדמון.

מאיר כהן: היו באים, מתפשרים עם משרד החינוך, אומרים לו, אוקי, יש לנו 50 תלמידים.

מאיר כהן: 25 תלמידים אתה תשלם, 25 תלמידים נביא מכספים קואליציוניים, ואז מצאו את עצמם מוסדות כשאני הייתי שר רווחה, מוסדות רווחה - - -

יעקב מרגי: בזמן קיצוצים זה נופל.

מאיר כהן: והאמן לי, עשיתי הכול בכדי לתקן את זה, והוספנו כסף, אבל זה דבר שאתם צריכים אולי באמת לגלגל - - -

יעקב מרגי: אפרופו מלגות שמומנו מכספים קואליציוניים, אני מודע לזה מתחילת הקדנציה.

יעקב מרגי: לא נלחמתי.

יעקב מרגי: הבנתי שהמלגות שהיו פעם לחרדים, היו מכספים קואליציוניים.

יעקב מרגי: לא נלחמתי שזה יחודש, כי אני טוען שאם המדינה באמת חושבת, שתבוא ותגיד שהיא לא רוצה לשלם.

יעקב מרגי: היא לא יכולה לדבר גבוהה-גבוהה, לשלב חרדים.

יעקב מרגי: המדינה, יש לה שתי ידיים, יד אחת לא יודעת מה עושה השנייה או שיודעת ועושה בניגוד למה שזה.

יעקב מרגי: אין ספק שצריך לשים את הדברים בשקיפות.

יעקב מרגי: גם אם זה חרדים, לא חרדים, קודם כול לשים את הקריטריונים בשקיפות, ואם הקריטריונים מגמתיים, צריך לתקוף אותם.

יעקב מרגי: נגמרו הימים.

יעקב מרגי: אני אומר לך, זה לא צריך להיות בקואליציה וטוב שבוטלו הקואליציוניות.

יעקב מרגי: שיבוטלו לגמרי, אין לי בעיה.

יעקב מרגי: מה שצריך, שיתקבל בדין.

יעקב מרגי: מה שלא צריך, שלא יתקבל גם בדין.

יעקב מרגי: אני חושב, ברגע שיש מלגות ויש כוונה והצהרה של המדינה וזה מופיע בשחור על גבי לבן בתוך תוכנית החומש, צריך לשדד מערכות של כל משרדי הממשלה ששילוב חרדים זה יעד.

יעקב מרגי: אם שילוב חרדים באקדמיה זה לא יעד, שיאמרו לנו.

יעקב מרגי: תודה.

יעקב מרגי: יצחק צ'רנסקי, בבקשה.

יצחק צ'רנסקי: שמי יצחק צ'רנסקי, אני סטודנט חרדי, שנה ג'.

יעקב מרגי: איפה אתה לומד?

יצחק צ'רנסקי: אני לומד בקריה האקדמית אונו בקמפוס החרדי.

יצחק צ'רנסקי: בשנה הראשונה שלמדתי, הגשתי בקשה.

יצחק צ'רנסקי: אז הקריטריונים אמנם לא היו מפורסמים.

יצחק צ'רנסקי: תהליך הגשת הבקשה היה יותר מסורבל.

יצחק צ'רנסקי: היה צריך להביא הרבה יותר אישורים, והוא תואם למה שבדיעבד פרסמו אתמול, שזה הקריטריונים.

יצחק צ'רנסקי: באותה שנייה קיבלתי מלגה.

יעקב מרגי: לא הבנתי את הדיוק הזה, שזה תואם בדיעבד.

יעקב מרגי: למה בדיעבד?

יצחק צ'רנסקי: כי גם אז לא היו נתונים.

יעקב מרגי: היית צריך לנחש.

יעקב מרגי: לא ידעת.

יצחק צ'רנסקי: היום אני יודע שלפני שלוש שנים זה מקביל אחד לשני.

יצחק צ'רנסקי: בשנה שעברה אני הגשתי בקשה וסורבתי.

יצחק צ'רנסקי: ניסיתי להגיש ערעור, לא קיבלתי תגובה שמסבירה למה סורבתי.

יצחק צ'רנסקי: גם שנה שעברה כמובן לא היה פרסום.

יעקב מרגי: זה מגיע שלילי וזהו, בלי נימוקים?

יצחק צ'רנסקי: "נמצאת כי אינך זכאי", וזהו.

יעקב מרגי: אתה יודע מאיפה הם למדו את התשובות הלקוניות האלה?

יעקב מרגי: מהסמינרים החרדיים.

יעקב מרגי: "מצטערים להודיעך שלא התקבלת", "לא נמצאת מתאימה".

יעקב מרגי: סתם, בהומור.

יצחק צ'רנסקי: בשביל זה אני מנסה לצאת מזה.

יעקב מרגי: בסוף יאשימו את החרדים, לא יעזור לך כלום.

יצחק צ'רנסקי: השנה גם הגשתי בקשה.

יצחק צ'רנסקי: השנה גם סורבתי.

יצחק צ'רנסקי: זה היה נראה לי מאוד מוזר שאני בשנה הראשונה כשהייתי ברמה כמעט הכי גבוהה - - -

יעקב מרגי: בן כמה אתה?

יצחק צ'רנסקי: אני בן 29, נשוי פלוס שניים.

יעקב מרגי: והלכת ללמוד, שמת נפשך בכפיך והלכת ללמוד.

יצחק צ'רנסקי: למרות הכול הלכתי ללמוד.

מאיר כהן: מה אתה לומד?

יצחק צ'רנסקי: אני לומד מינהל עסקים, התמחות בחשבונאות.

מאיר כהן: הכלה שלי סיימה שם.

מאיר כהן: היא רואת חשבון.

מאיר כהן: זה המסלול הזה?

יצחק צ'רנסקי: כן, זה המסלול.

מאיר כהן: נהדר.

יעקב מרגי: עקיבא.

עקיבא חופי: השתנה לך משהו בנתונים בשנתיים האלה?

יצחק צ'רנסקי: לא.

יצחק צ'רנסקי: מבחינת הנתונים לא היה שום שינוי.

יצחק צ'רנסקי: אתמול אני קיבלתי את הקריטריונים שפורסמו, מה שנקרא בדיעבד.

יצחק צ'רנסקי: עברתי עליהם.

יצחק צ'רנסקי: מסתבר שאני אמור להיות זכאי ל-173 נקודות.

יצחק צ'רנסקי: דבר ראשון, מה זה אומר?

יצחק צ'רנסקי: 173 נקודות מתוך כמה?

יצחק צ'רנסקי: מה רמת הבסיס לקבל?

יצחק צ'רנסקי: על פניו ניסיתי לשקלל כל מיני נתונים של אחרים, שיכולים לעמוד.

יצחק צ'רנסקי: לכולם הרבה פחות ואיך זה שאני קיבלתי כלום?

מאיר כהן: מה המקסימום של המלגה?

מאיר כהן: שכר לימוד?

יצחק צ'רנסקי: לא, זה סכומים קבועים, 12,000 ומשהו לשנה.

יעקב מרגי: זה המקסימום.

יעקב מרגי: ניתן לאשר גם סכומים נמוכים יותר.

יעקב מרגי: נשמע אחר כך.

יצחק צ'רנסקי: מבחינת נתונים יש לי נתונים שעל פניו באמת אמור להגיע לי המלגה.

יצחק צ'רנסקי: יש לי שבעה אחים ואחיות שהם מתחת לגיל 21, מתוכם שתיים נכות ב-100%.

יצחק צ'רנסקי: יש לי אימא שנפטרה.

יצחק צ'רנסקי: על פניו אין שום סיבה שאני בעצם לא אהיה זכאי לקבל את המלגה, ועם כל זה, משום מה בשקלול הנקודות אני נמצא באפס.

יעקב מרגי: ולא ידעת למה.

יצחק צ'רנסקי: אתמול קיבלתי נתונים.

יעקב מרגי: אתמול, בגלל הדיון.

יצחק צ'רנסקי: כן.

יצחק צ'רנסקי: אין לי אפשרות לדעת מראש אם יש לי בכלל סיבה להגיש, אין לי סיבה להגיש.

מיכאל מלכיאלי: באיזו עיר אתה גר?

יצחק צ'רנסקי: אני גר בבני ברק בדירה שכורה.

יצחק צ'רנסקי: אין דירה בבעלותי.

מאיר כהן: אתה הערת הערה נכונה.

מאיר כהן: אני לא יודע אם משרד החינוך, אבל זה אחד הדברים שבהם צריך להילחם.

מאיר כהן: יש אנשים עניים בערים עשירות.

יעקב מרגי: נכון, זה לא קשור.

מאיר כהן: זה צריך שצריך למחוק את זה.

יצחק צ'רנסקי: אגב, אני נכנסתי אתמול לאתר אחרי שפורסמו הנתונים.

יצחק צ'רנסקי: ניסיתי לבדוק כמה יחס יש בין מה שהם מפרסמים שיש עליו נקודות, לבין מה שהם דורשים עליו נתונים.

יצחק צ'רנסקי: יש הרבה דברים שהם טוענים שיש על זה נקודות ולא שאלו אותי בכלל אם אני קשור לזה, אז איך אמורים לדעת אם מגיע לי הנקודות לשם?

יצחק צ'רנסקי: לדוגמא, מספר אחים.

יצחק צ'רנסקי: לא מופיעה לי אפשרות להכניס את זה באתר.

יעקב מרגי: תודה.

יעקב מרגי: בבקשה, פיצ'י.

פיצ'י דובינר: פיצ'י דובינר, מטה המאבק לחינוך חינם.

פיצ'י דובינר: האמת שאנחנו נמצאים היום פה בגלל סיפור אחר.

יעקב מרגי: דיון הבא.

פיצ'י דובינר: דיון הבא, אבל אני מאוד שמח שנכנסנו לשמוע ולהתעניין.

פיצ'י דובינר: המאבק שלנו לחינוך חינם שוויוני ואיכותי לכל ילדי ועם ישראל.

פיצ'י דובינר: אני חושב שהגיע הזמן להפסיק את ההפרד ומשול, שלא יודע מאיפה זה בא.

פיצ'י דובינר: אנחנו צריכים להיות עם אחד, חילוני, חרדי, כל אחד ואחד, כיפה סרוגה וכיפה כזאת וכיפה אחרת.

יעקב מרגי: וגם כיפה שקופה שלא רואים אותה על הראש.

פיצ'י דובינר: וגם כיפה שקופה, כי לכולם יש כיפה בסופו של דבר.

פיצ'י דובינר: צריכים לעשות את המקסימום מכל הכיוונים כדי להפסיק את הדבר הזה.

פיצ'י דובינר: אני מאוד מקווה שתצליחו.

יעקב מרגי: תודה.

יעקב מרגי: נמצא איתנו ישראל גרוסמן?

יעקב מרגי: לא.

יעקב מרגי: יש מישהו שרוצה לפני שאנחנו עוברים למשרד החינוך, להתבטא?

יעקב מרגי: משקיפים מהיציע?

יעקב מרגי: תציג את עצמך.

2635: אברהם שטרן.

2635: בעברי, עד לפני חצי שנה התעסקתי בתעסוקת חרדים בחיפה, "מפתח".

2635: בצפון הפנינו ב"מפתח" עשרות חרדים ללימודי אקדמיה.

2635: כשאנחנו מפנים, אנחנו נותנים את האופציות שיש להם למימון, כי זה הדבר הראשון היום שחרדי בעל משפחה הולך ללמוד, הוא שואל איך הוא יחיה.

יעקב מרגי: הוא בדרך כלל לומד במכללות.

יעקב מרגי: כמה היום שכר לימוד?

יעקב מרגי: כשאני הייתי במחזור ראשון של אונו, זה היה אז 15 ועשו לנו טובה.

2635: היום זה 24 נראה לי.

יצחק צ'רנסקי: קרוב ל-22,000.

2635: יש הנחה לחרדי, זה 22.

2635: מכללה אוניברסיטאית זה 10.

2635: זה מפוקח.

2635: זה שכר לימוד של 10, אבל גם זה, בעל משפחה עם כמה ילדים שלא מתפרנס אם הוא לומד, או שמתפרנס במשרה חלקית, קשה לו.

2635: אנחנו נתנו את הנתונים האלה שיש את כל המלגות, כולל משרד החינוך, למרות שיש קריטריונים, והסברנו.

2635: במשרד החינוך אין קריטריונים.

2635: בקמ"ח, בידידות טורונטו, בכל מקום יש קריטריונים ופה אין קריטריונים.

2635: אנשים ששלחנו שנה שעברה ולפני שנתיים, קיבלו.

2635: הסטטוס נשאר אותו סטטוס והשנה הם קיבלו תשובה שלילית בלי שום הסבר.

2635: הדבר הראשון שאנחנו רוצים זו שקיפות.

2635: זה לא היה פה.

2635: עצם זה שגם מתעלמים מהנושא של שכר לימוד לאנגלית.

2635: סטודנט חייב באנגלית ומי שלא יודע אנגלית, ברובם שמגיעים לאוניברסיטה בלי רמת פטור זה חרדים, ואם אתה דורש מסטודנט חרדי, בשביל ללמוד תואר הוא חייב רמה אנגלית ואתה נותן לו ללמוד אנגלית, בזה אתה לא מתחשב במלגה, כי לעניין המלגה הזאת שכר לימוד של אנגלית - - -

יעקב מרגי: בוא נפתור את הבעיה קודם כול שיקבל מלגה.

יעקב מרגי: אחר כך נריב על מה הוא מקבל, על התואר או על השפה.

יעקב מרגי: אנחנו במצב שלא מקבל.

2635: בקבוצה כזאת שהשנה אנחנו לומדים באוניברסיטת חיפה, שאנחנו היינו צריכים לשלם 7,000 שקל אנגלית פלוס שכר לימוד - - -

יעקב מרגי: משלמים את זה לאוניברסיטה, קורס אוניברסיטאי.

2635: לאוניברסיטה.

2635: אנחנו לא מדברים על המחיר של אנגלית, שזה מחיר מופקע, אבל זו המציאות ובזה לא מתחשבים.

2635: אין לזה שום קריטריון.

2635: בסמסטר הראשון למדנו רק אנגלית כדי להשלים לרמה שנוכל להמשיך באוניברסיטה.

2635: בסמסטר ב' למדנו משולב, גם את הקורס וגם.

2635: באישור גובה שכר לימוד לא הופיע סמסטר קיץ למשל, כי עדיין היה רק זה, אבל שכר לימוד היה 11,000 שקל, אבל זה לא מספיק להם.

יעקב מרגי: אז מי אמר שיש חסמים?

יעקב מרגי: אין חסמים.

מיכאל מלכיאלי: זה נקרא מלאכת חושב.

יעקב מרגי: משרד החינוך, קודם כול לטענות לגופן, כשהטענות, למה עד אתמול בלילה לא הייתה שקיפות.

יעקב מרגי: אתן לכם לעשות סקירה איך זה עובד, רק שים דגש למה לא הייתה שקיפות של הקריטריונים עד אתמול בלילה.

יעקב מרגי: ב', לפחות לטענות שחבר הכנסת מלכיאלי הקריא, יש איזה מלאכת מחשבת, ככה הגדיר את זה חבר הכנסת מלכיאלי, בכתיבת הקריטריונים.

יעקב מרגי: בבקשה.

מאיר כהן: אם אפשר להוסיף עוד משהו?

יעקב מרגי: בבקשה.

מאיר כהן: אנחנו מבקשים לדעת פחות או יותר כמה קיבלו מתוך ה-100 מיליון ובאיזה מוסדות.

מאיר כהן: אפשר?

דוד פלבר: בוקר טוב, שמי דוד פלבר, אני עובד משרד החינוך.

דוד פלבר: בתחום הזה אני בהקשר של ממונה על המחלקה לסטודנטים שבשיתוף המועצה להשכלה גבוהה מתפעלת את קרן הסיוע.

דוד פלבר: אני אתחיל לפי השאלות שנשאלו, ברשות יושב הראש.

יהודית גידלי: כמה יש בקרן?

דוד פלבר: יש 123 מיליון שקלים.

יעקב מרגי: מה המקורות שלה?

דוד פלבר: המקורות זה תקציב המועצה להשכלה גבוהה.

יעקב מרגי: תקציב מדינה.

יעקב מרגי: אוקי.

דוד פלבר: תקציב מדינה, המועצה להשכלה גבוהה.

דוד פלבר: אין רכיב קואליציוני.

יעקב מרגי: כשאומרים קרן, נכון שמלגות, אומרים קרן מלגות, אבל כשאומרים קרן עלולים לחשוב - - -

דוד פלבר: לא, מדובר בתקציב מדינה.

יעקב מרגי: כי לכאורה אם זה מישהו שתרם עם יעוד מסוים, מה אתם כי תלינו?

יעקב מרגי: אבל זה כסף מדינה.

דוד פלבר: כסף מדינה מתקציב המועצה להשכלה גבוהה.

דוד פלבר: אני אענה על השאלות שלכם ואחר כך אני אעשה אולי סקירה יותר רחבה.

מאיר כהן: עוד שאלה.

מאיר כהן: האם זה כסף שמצטבר משנה לשנה או אתם מסיימים את כל הסכום וזה מתחדש בתקציב?

מאיר כהן: אתם כל שנה מקבלים את אותו סכום.

דוד פלבר: התשובה היא שמסיימים את הסכום והוא מתחדש.

מאיר כהן: בסוף שנת הלימודים האקדמית לא נשאר שקל אחד שם.

דוד פלבר: ואם נשאר זה מתגלגל בתוך העודפים של המועצה להשכלה גבוהה.

דוד פלבר: בגדול, מחלקים את כל כספי הקרן.

יעקב מרגי: היה מצב שמתוך 120 נשארו 40, 30 - - -

דוד פלבר: אני אשיב.

דוד פלבר: תיכף המועצה להשכלה גבוהה ירחיבו.

יעקב מרגי: 5 מיליון זה לא יתפוס אותך - - -

דוד פלבר: בכסף של מענקים אין בעיה.

דוד פלבר: מי שמקבל מתנה, לוקח אותה.

דוד פלבר: בכסף של הלוואות יש תת ניצול ואז הכסף שנשאר, בקרן.

דוד פלבר: מי שלא רוצה לקחת את ההלוואה, אין מה לעשות, הכסף נשאר אצלנו.

דוד פלבר: לשאלת השקיפות, שזה הנושא של הדיון, אני חושב שראוי לפתוח, א', בתודה שכינסתם את זה.

דוד פלבר: ב', אנחנו בשעה 12:00 בתום הדיון הזה, פשוט חיכינו לדיון, מה שמסרנו לכם אנחנו נשים באתרים של משרד החינוך ושל המועצה להשכלה גבוהה.

דוד פלבר: אנחנו מקבלים את הטענה שדרושה שקיפות.

דוד פלבר: בעידן הזה ככה זה עובד בכל מקום וכך זה יעבוד גם כאן.

יעקב מרגי: היה רציונל למה עד היום לא הייתה שקיפות?

דוד פלבר: כן.

דוד פלבר: אני מוכן לומר את הרציונל הזה.

דוד פלבר: אני רואה שיש פה הרבה תלמידי חכמים.

יעקב מרגי: תלמידים, בטוח.

יעקב מרגי: חכמים?

יעקב מרגי: אם אתה חותם לנו, אין לי בעיה.

דוד פלבר: יושבי בית המדרש, לא תתנגד למשנה, כבוד היושב ראש?

יעקב מרגי: לא.

דוד פלבר: שמעון בן שטח בתקופת בית, הבית עוד עמד על טילו כשהוא היה נשיא.

דוד פלבר: הוא היה נשיא ישראל והוא אמר, "הוי זהיר לחקור את העדים שמא מתוכם ילמדו לשקר".

דוד פלבר: אתה רואה תאונת דרכים, אתה לא שואל את העד, נכון שהוא עבר באור אדום?

דוד פלבר: אלא אתה מסובב את השאלות.

דוד פלבר: אחת הסיבות שהעדפנו להשאיר את המידע הזה בתוך המשרד או בתוך המחשבים של החברה שמפענחת את הנתונים, אתן דוגמא אחת לקריטריון שהוא לטובת החרדים, ועכשיו אני חושש או שהוא יבוטל או שכולם ינצלו אותו ואז החרדים שיכלו ליהנות ממנו, אם כולם ייהנו ממנו, אז הם יפסידו.

דוד פלבר: אנחנו שואלים על השכלת הורים, שזה דבר שבוודאי חד משמעית, אני מודה לך על המחמאה שאנחנו עשינו מלאכת מחשבת.

דוד פלבר: הלוואי שהבוס שלי היה חושב ככה.

דוד פלבר: אין לנו שום דבר נגד חרדים ולא נעשה פה אף פעם שום דבר נגד אוכלוסייה מסוימת.

יעקב מרגי: אולי לא הבנת אותו.

יעקב מרגי: מה ההבדל בין הלל לבין רבי עקיבא באהבתך לרעך כמוך?

יעקב מרגי: הלל, מה עשה?

יעקב מרגי: הלל לא אמר לך, תעשה ואהבת.

יעקב מרגי: אמר לך, רק על תעשה.

יעקב מרגי: מה ששנוא עליך אל תעשה לחברך.

יעקב מרגי: מה רבי עקיבא אמר?

יעקב מרגי: "ואהבך לרעך כמוך זה כלל גדול בתורה".

יעקב מרגי: מה שאתה רוצה לעצמך, תעשה לאחר.

יעקב מרגי: זה כמעט בלתי אפשרי.

יעקב מרגי: לא אמרנו שמישהו שונא חרדים, אבל יכול להיות שמישהו העדיף אוכלוסייה אחרת.

דוד פלבר: אז גם על זה אני טוען שלא ואני אראה את זה.

דוד פלבר: אני אתן פה דוגמא ברורה.

דוד פלבר: מספר שנות הלימוד של ההורים, שבאוכלוסייה החרדית הוא בוודאי לא גבוה, זה קריטריון ששמנו אותו עם ניקוד יחסית גבוה.

דוד פלבר: ברגע שזה נודע, אז אני משער שבשנה, אין לנו דרך לבדוק את זה.

דוד פלבר: הרי אתה לא יכול להוכיח שאין לך השכלה.

דוד פלבר: אם אני מבקש שתראה לי תעודות, אז אתה מביא לי את ה-B.A, את ה-M.A, את הדוקטורט.

דוד פלבר: אם אני אומר, תצהיר שאין להורים שלך השכלה, אז יש סיכוי, אני לא רוצה להטיל דופי באף אחד, שבשנה הבאה כל הסטודנטים יגידו, ההורים שלנו אנאלפביתיים.

יעקב מרגי: עולם כתיקונו זה תצהיר.

יעקב מרגי: אם אנחנו נחשוב שכל העולם גנב וכל העולם רמאי, אז נתנהל בצורה מטומטמת ונחפש את עצמנו בפראנויה.

יעקב מרגי: תצהיר, יש לו משמעות, לכן לא לחינם קבעו בחוק העונשין גם כן למי שמצהיר בהצהרה - - - .

יעקב מרגי: גופים שמכבדים עצמם עושים גם בדיקה מדגמית, יודעים לעשות פיקוח ובקרה.

יעקב מרגי: הנה אני יושב פה, נוזף במשרד על היעדר פיקוח ובקרה בעשרות תחומים של המשרד.

יעקב מרגי: כל אגף צריך לעשות פיקוח ובקרה.

יעקב מרגי: תעשו בדיקה.

יעקב מרגי: אין לי בעיה, שינצלו.

דוד פלבר: קודם כול, עובדה שאנחנו סומכים על הסטודנטים כי שאלנו אותם.

דוד פלבר: אני רק אומר שברגע שאתה רואה איפה אתה יכול להוסיף לעצמך נקודות בדבר שאני לא יכול לבדוק, כי אני לא יכול לבדוק מה אין לך, אני יכול לבדוק מה יש לך.

דוד פלבר: איך אני יכול לבדוק למישהו מה אין לו? אני לא יכול לבדוק אם אין לו 12 שנות לימוד.

דוד פלבר: אם הייתי מבקש ממנו להצהיר מה התעודה הכי גבוהה שלו, אז הוא היה מתאמץ להביא אותה, אבל כל אחד שיש לו M.A, גם יש לו 12 שנות לימוד.

דוד פלבר: על כל פנים, זה לא משנה.

דוד פלבר: זו רק דוגמא אחת לקריטריון - - -

מיכאל מלכיאלי: קריטריון שאתה לא יכול לאכוף אותו, אל תשים אותו.

דוד פלבר: אז אני אומר שהקריטריון הזה, אם אני אוציא אותו, אז אני פוגע בחרדים, כי זה מה שהעלה אותם מעל האחרים.

יעקב מרגי: מבחנים לתמיכות נקבעים על פי מדיניות.

יעקב מרגי: זה לא סוד.

יעקב מרגי: כל שר עושה מבחני תמיכה למה שקרוב לליבו.

יעקב מרגי: אני צריך לדעת כשיושב מולי משרד החינוך בוועדה, צריך לומר קודם כול הצהרתית.

יעקב מרגי: אם לא תגיד, אני אקבל.

יעקב מרגי: משרד החינוך רואה חשיבות רבה בשילוב חרדים באקדמיה ויעשה הכול.

יעקב מרגי: אז אני יודע אם המסמך הזה תואם את ההצהרה או לא.

יעקב מרגי: כרגע כשאני קורא בשטחיות, "מספר הילדים של הסטודנט עד גיל 21, מספר האחים והאחיות של הסטודנט עד גיל 21, שירות צבאי, מספר חודשי שירות חובה בצה"ל, מספר ימי שירות מילואים, תעסוקת הורים".

יעקב מרגי: אני קורא את זה על פניו, ברוב הסעיפים החבר'ה החרדים שאנחנו חפצים לשלב אותם במעגלי התעסוקה, באקדמיה, לא כולם רואים בזה ברכה.

יעקב מרגי: שלא תבין, אני לעיתים קרובות מושמץ על זה וגם חבר'ה שהולכים, מושמצים על זה, ולא לחינם אמרתי לו, שמת נפשך בכפיך, תרתי משמע, מבחינה כלכלית, מבחינה חברתית, מבחינת הכול, אז אני בא ואומר, ואני רואה קריטריונים כאלה, אין לי פה תואם מדיניות.

יעקב מרגי: אם זה מסמך שמקובל על המל"ג, אני מביא את המל"ג מחר בשמאל ימין לדיון פה, כי היא קיבלה הרבה כסף על זה.

יעקב מרגי: גברת יפה זילברשץ-ות"ת קיבלו המון כסף לשילוב חרדים באקדמיה.

יעקב מרגי: הקריטריונים האלה איך שהם, על פניו, אני אהיה מופתע אם מישהו יגיד לי שהוא קיבל.

יעקב מרגי: בבקשה, אני הפסקתי אותך.

יעקב מרגי: תמשיך.

דוד פלבר: תודה.

דוד פלבר: זה היה לנושא השקיפות, ואמרתי, אנחנו מפרסמים את הקריטריונים, והעניין הזה אני חושב מאחורינו.

מיכאל מלכיאלי: זה כביל לשנה הזאת או שכבר אין עררים?

דוד פלבר: לא, לא, יש עררים.

מיכאל מלכיאלי: לא, כי אתמול מי שהגיש, המחשב חסם אותו.

דוד פלבר: לא יחסום.

קריאה: יפתחו את זה מחדש?

דוד פלבר: תהיה אפשרות לערער לכל מי שחושב שהדבר הזה לא תקין.

קריאה: זו הצהרה חשובה, כי אתמול המחשב היה חסום.

דוד פלבר: בסדר, מה שחסום אפשר לפתוח.

דוד פלבר: אני רוצה להבהיר שהקרן הזאת היא לא קרן סיוע לחרדים.

דוד פלבר: הקרן הזאת נוסדה לפני 40 שנה.

יעקב מרגי: לסטודנטים, לכולם.

דוד פלבר: לא, לא, היא לא קרן סיוע לסטודנטים חרדים.

דוד פלבר: הייתה קרן כזאת בעידוד שלנו.

דוד פלבר: אני הפקיד הראשון במשרד החינוך שהיה מופקד עליה מתוך מגמה לשלב חרדים קודם בהשכלה הגבוהה ואחר כך בשוק התעסוקה.

דוד פלבר: זה פעל שש-שבע שנים.

דוד פלבר: אתם צודקים שזה היה כספים קואליציוניים.

דוד פלבר: כרגע הכספים האלה לא הגיעו ולכן השנה - - -

יעקב מרגי: לא יגיעו יותר בעזרת השם.

דוד פלבר: אוקי, אבל לכן השנה זה לא פעל.

דוד פלבר: אם אתה שואל כמדיניות, בוודאי שיש - - -

יעקב מרגי: חז"ל אמרו, "הסמוך על שולחן חברו, עולם חושך בעדו".

מאיר כהן: אולי בגלל שזה לא פעל, אז מהקרן הזאת שהיא בעצם עכשיו היחידה, אני מבין.

דוד פלבר: הקרן הזאת לא נועדה לחרדים.

דוד פלבר: אני אומר את הרקע שלה.

דוד פלבר: אולי אדוני מכיר את זה מקודם.

מאיר כהן: לא, לא, אני שואל שאלה.

מאיר כהן: האם היום, היות ואין כספים קואליציוניים שמועברים לקרן מלגות, האם יש עכשיו קרן אחרת שיכולה לתת מענה לחרדים?

דוד פלבר: א', כן.

דוד פלבר: ב', המועצה להשכלה גבוהה שפה, נציג ות"ת, יוסי, יכול להרחיב על זה.

דוד פלבר: יש תוכניות ייעודיות לחרדים.

מאיר כהן: לא תוכניות, מלגות.

דוד פלבר: מלגות, תוכניות סיוע התכוונתי.

מאיר כהן: אוקי, מאה אחוז.

דוד פלבר: יש תוכניות סיוע לחרדים, בכסף, שנועדו לסייע, ששם זה מותאם לחרדים.

יעקב מרגי: היא לא קיימת.

דוד פלבר: הם יוכלו לפרט.

דוד פלבר: הקרן הזאת נוסדה לפני למעלה מ-40 שנה במסגרת מפעל שיקום השכונות בסוף שנות ה-70 יחד עם השיקום הפיזי של השכונות.

דוד פלבר: בוודאי היה גם בדימונה.

דוד פלבר: בא הרכיב הזה שאמרו, רוצים לעודד השכלה גבוהה בפריפריה, נתנו, וזה עדיין משתקף פה, ניקוד מאוד גבוה עצם זה שאתה גר בשיקום שכונות.

דוד פלבר: יכול להיות שאתה עשיר, יכול להיות שאתה עני, יכול להיות שאתה משכיל, יכול להיות שלא.

דוד פלבר: השער להשכלה הגבוהה בפריפריה היה חלק אחד מתוך תוכנית שיקום השכונות.

יעקב מרגי: מבורך.

יעקב מרגי: אין לנו בעיה עם זה.

דוד פלבר: סביב זה ניבנו עוד קריטריונים סוציו אקונומיים כמו מספר ילדים, משפחה ברוכת ילדים.

דוד פלבר: סביב זה ניבנו נכויות של ההורים, היכולת שלהם להשתכר.

דוד פלבר: מי שלא עובד, ואגב, שוב אני אומר, כאן החרדים מקבלים יותר, מקבלים הניקוד הכי גבוה בסעיף העבודה, זה 15 נקודות למי שלא עובד.

יעקב מרגי: מתוך כמה סך הכול שקלול הנקודות?

דוד פלבר: זה נצבר.

יעקב מרגי: לא, כשיש לי רק סעיף אחד שאני תואם לו.

יעקב מרגי: חשוב לי לדעת מתוך כמה.

דוד פלבר: בשביל לקבל מלגה, סדר גודל של 60 נקודות השנה.

דוד פלבר: כל שנה קו החיתוך משתנה.

מיכאל מלכיאלי: יש לו 170.

דוד פלבר: בסדר, אז תקבל.

דוד פלבר: תערער ותקבל.

דוד פלבר: אני לא יכול כרגע להשיב לך, כי אני לא מכיר אותך.

יעקב מרגי: אל תשיב אישי.

דוד פלבר: אני יכול לומר שמי שנעשתה אצלו שגיאה, זה יתוקן.

יעקב מרגי: אבל איך נעשתה שגיאה?

יעקב מרגי: זה לא מחשב?

דוד פלבר: גם מחשב טועה, לצערי, אפילו אולי יותר מבני אדם.

יעקב מרגי: אני רוצה שתהיה איתנו.

דוד פלבר: אני אתכם לגמרי.

יעקב מרגי: אני רוצה שתהיה איתי.

יעקב מרגי: אני לא רוצה שתעשה טובות לאף אחד.

יעקב מרגי: לא טוב לי באוזן, המחשב היה סגור, אני אפתח אותו.

יעקב מרגי: לא תואם לי.

יעקב מרגי: לא מתאים לי.

יעקב מרגי: זה לא משדר לי טוב.

יעקב מרגי: אני יודע שמערכת שלטונית, מערכת מינהלית צריכה להתנהל לפי קריטריונים ברורים, נוקשים, שמי שעונה עליהם, מקבל.

יעקב מרגי: מי שלא עונה עליהם, לא מקבל.

יעקב מרגי: מעבר לזה, עומד לנו הזכות כמחוקקים לבקר ולבדוק האם הקריטריונים האלה תואמים מדיניות.

יעקב מרגי: מהמוסיקה ששידרת, ואני אסביר לך למה הפסקתי אותך, זה שאתה בא ואומר, תראה, קרן המלגות הזו לא באה לסייע לחרדים באקדמיה, אני מקבל.

יעקב מרגי: היא באה לעזור לשילוב סטודנטים באקדמיה.

יעקב מרגי: לאיזה סטודנטים?

יעקב מרגי: שיש להם קשיים כלכליים.

יעקב מרגי: לרוב כלכליים.

יעקב מרגי: הייתי צריך לפתוח את התגובה של משרד החינוך בצורה כזאת - אם משרד החינוך רואה חשיבות או לא רואה חשיבות, ואם הוא רואה חשיבות, מה הוא עשה בשביל שאכן זה יתממש.

יעקב מרגי: לא רואה חשיבות?

יעקב מרגי: תאמין לי, היינו גומרים את הדיון בחמש דקות.

יעקב מרגי: לא רואה חשיבות, הקריטריונים לא מתאימים, זה מתאים מה שאומר מלכיאלי, שהחבר'ה האלה מודרים מקרן המלגות.

יעקב מרגי: על פניו, לפי הקריטריונים, גם אם תמצא לי פה שני סעיפים מתוך 16 הסעיפים, שניים-שלושה תואמים לסקטור החרדי, מראש אתה אומר להם, רבותיי, אתם לא במגרש הזה.

יעקב מרגי: אנחנו צריכים לדעת.

יעקב מרגי: אנחנו צריכים לקבל תמונת מצב.

יעקב מרגי: אמרתי לך, לרעתכם, לחובת

יעקב מרגי: כם עומד זה שלא הייתה שקיפות ורק אתמול בלילה פורסמו הקריטריונים.

יעקב מרגי: זה נכון לא רק לגביהם, לגבי כל הסטודנטים.

יעקב מרגי: יש קרן מלגות, במיוחד כשהיא מתקציב המדינה, היא צריכה לפרסם את הקריטריונים.

יעקב מרגי: פילנטרופיה, שיחלק אותה כראות עיניו.

יעקב מרגי: תקציב מדינה, כסף ציבורי – שקיפות.

יעקב מרגי: זה עומד לחובתכם.

יעקב מרגי: דבר שני, אני אומר לך, חשוב לי לדעת מתי לאחרונה נעשה שינוי בקריטריונים האלה.

דוד פלבר: הוועדה של קרן הסיוע מורכבת מנציגי אוצר, חינוך, ובראש הקרן עומדת המועצה להשכלה גבוהה שהם גם המממנים שלה.

דוד פלבר: מדי שנה התאחדות הסטודנטים מיוצגת שם.

יעקב מרגי: ות"ת/מל"ג נמצאים איתנו?

דוד פלבר: יוסי.

יעקב מרגי: אתן לך אחר כך.

דוד פלבר: מדי שנה מתכנסת הנהלת הקרן ומחליטה, או משאירים או משנים.

דוד פלבר: בכל שנה, מסתבר שמשנים קצת.

דוד פלבר: לא שואלים שאלות חדשות על פי רוב, אבל משנים את היחס בין הנקודות.

דוד פלבר: אומרים, בוא ניתן יותר על השכלת הורים או יותר על אחים או על נכויות.

מאיר כהן: יש ועד מנהל לקרן?

דוד פלבר: כן, יש ועד מנהל, בראשו עומד - - -

מאיר כהן: מה זה?

מאיר כהן: כל שנה מישהו מחליט לשנות?

דוד פלבר: לא מישהו.

דוד פלבר: קרן הסיוע בודקת.

דוד פלבר: למשל, הנושא של השכלת הורים.

דוד פלבר: השכלת הורים במסגרת המדיניות של ות"ת לעודד חרדים.

דוד פלבר: אגב, אומר ביושר, זה חרדים וערבים שבסעיף הזה אפשר לעזור להם, שתי אוכלוסיות שהן בתת ייצוג בהשכלה הגבוהה.

דוד פלבר: אנחנו אומרים אוקי, איך אנחנו יכולים.

דוד פלבר: זה קריטריון של השנתיים האחרונות או משהו כזה.

דוד פלבר: אני נותן רק דוגמא לדבר שמשתנה.

דוד פלבר: היתר פחות או יותר לאורך השנים, שיקום שכונות - - -

יעקב מרגי: מר פילבר, שאלה פרוצדורלית.

יעקב מרגי: למה זה עדיין חונה במשרד החינוך ולא במל"ג?

יעקב מרגי: אני לא מגבש דעה מה יותר טוב.

יעקב מרגי: רק שאלה.

דוד פלבר: התשובה היא מהגשש, "חצי-חצי".

דוד פלבר: הם מביאים 120 מיליון שקל, אנחנו פקיד אחד.

דוד פלבר: זאת החלוקה.

יעקב מרגי: הבנתי.

יעקב מרגי: אני רוצה שתענה על השאלה האחרונה ששאלתי.

יעקב מרגי: אני רוצה לדעת אם מבחינת

יעקב מרגי: כם הקריטריונים האלה תואמים את הרציונל של תוכנית החומש שבה מדובר על שילוב חרדים וערבים באקדמיה.

יוסי סבג: יוסי סבג, מל"ג/ות"ת.

יוסי סבג: תודה.

יוסי סבג: דבר ראשון אני אתייחס לעובדה למה זה לא מנוהל על ידי מל"ג/ות"ת.

יוסי סבג: בסופו של דבר מל"ג/ות"ת היא גוף מטה ללא גוף שטח.

יוסי סבג: אנחנו לא נותנים כספים לסטודנטים.

יוסי סבג: בסופו של דבר זו הסיבה שבעבר הרחוק זה התנהל בצורה הזו.

יעקב מרגי: סמנטיקות ומהות זה לא מנת חלקיכם.

יוסי סבג: בנוגע לכספים לשילוב חרדים, כיום אנחנו מעבירים למוסדות המתוקצבים, וכדאי להדגיש את זה, אני ראיתי פה סטודנטים ממוסדות לא מתוקצבים.

יעקב מרגי: הדיון על מלגות.

יוסי סבג: אז מבחינת מלגות, קרן הסיוע לסטודנטים, כפי שדוד אמר וכפי שאני מתאר לעצמי רובנו פה מסכימים, הכספים שמועברים בכספי קרן הסיוע הם לכלל הסטודנטים לפי מצב סוציו אקונומי ולפי הקריטריונים שרשומים לפניך.

יוסי סבג: התייחסות ספציפית לחרדים אנחנו לא רואים.

יעקב מרגי: אני לא צריך אותך או את מר פילבר כדי שתסבירו לי שזה לא תואם, חרדי וערבי.

יעקב מרגי: יש החלטת ממשלה שגובשה בהחלטת מל"ג.

יעקב מרגי: גובשה תוכנית חומש שבה יש התייחסות לשילוב חרדים וערבים באקדמיה.

יעקב מרגי: האם בתוכנית החומש יש פרק שמדבר על מלגות לשילוב חרדים באקדמיה?

יעקב מרגי: זו שאלה מכוונת, מדויקת.

יעקב מרגי: לא רוצה הרצאות.

יוסי סבג: אז אני אגיד לך לפי מה שאני מכיר ואני יודע.

יוסי סבג: סטודנט חרדי שמשולב כיום בקמפוס, יש לו תקציב פשוט יותר גבוה בתקצוב ות"ת.

יוסי סבג: יש היום 120 מיליון שקלים לשילוב חרדים באקדמיה.

יעקב מרגי: אם ככה, לא הבנת אותי.

יעקב מרגי: האם במאמץ הכולל של המדינה לשלב את החרדים באקדמיה, התייחסתם בתוכנית התקצוב, תוכנית החומש, לתמרץ את האוניברסיטאות המתוקצבות והמכללות המתוקצבות לפתוח מסגרות לחרדים?

יעקב מרגי: אם נתת להם פלוס 30% יחידת מימון, האם על הסטודנטים חשבתם?

יעקב מרגי: על המלגות חשבתם?

יוסי סבג: לפני מה שאני מכיר, אני לא מתעסק בשילוב חרדים באקדמיה.

יעקב מרגי: אתה באת לדיון על מלגות, תגיד לי על המלגות.

יוסי סבג: יש היום תקציב עבור שילוב חרדים באקדמיה.

יעקב מרגי: לא, לא, זו התחמקות.

יעקב מרגי: אתם לקחתם את התקציב שמיועד לשילוב חרדים באקדמיה ועודדתם בהם את המוסדות, תקצבתם את המוסדות.

יעקב מרגי: חשבתם על הכול, המוסדות, שיהיה להם תמריץ לפתוח מסגרות לחרדים, אבל על הסטודנטים לא חשבתם בכלל.

יעקב מרגי: קרן המלגות הזו מדירה חרדים.

יעקב מרגי: אני החלטתי חד משמעית, מדירה חרדים.

יעקב מרגי: כדי להוכיח לי שלא, כשאתה נותן לי פה מתוך 16 סעיפים, 80% לא מתאימים למגזר החרדי, היא מדירה חרדים.

יעקב מרגי: אני מבקש ממך, אם יש לך את הנתונים, תן לנו אותם היום.

יעקב מרגי: אם לא, אני אתן לך שלושה שבועות מהיום לפרט לי, 2015, 2016, 2017, חלוקה לפי סטודנט, לפי מוסדות.

יעקב מרגי: אני לא רוצה לקבל שמית למרות שאני יכול לדרוש שמית.

יעקב מרגי: לתת לי את כל אלה שנהנו מקרן המלגות הזו לפי מוסדות אקדמיים.

דוד פלבר: אין שם סימון של חרדים ולא של ערבים.

יעקב מרגי: ביקשתי מוסדות.

יעקב מרגי: אני יודע מה אני מבקש.

יעקב מרגי: בשונה מפקידי ממשלה שבאים לדיון מסוים ולא מביאים איתם את הנתונים, אני יודע מה אני שואל.

יעקב מרגי: הקריטריונים האלה מדירים חרדים.

יוסי סבג: הם לא מדירים.

יוסי סבג: הקריטריונים האלה הם לא קרן לסיוע לחרדים.

יעקב מרגי: לא, לא, לא.

יעקב מרגי: אתה לא יכול לומר עשרים פעם שקר ולעשות אותו אמת.

יעקב מרגי: תקשיב רגע, אף אחד פה לא ביקש שתהפוך את הקרן הזו לסיוע לחרדים.

יעקב מרגי: הקרן הזו צריכה להסתכל על כלל הסטודנטים.

יעקב מרגי: הסטודנטים החרדים, הסטודנט שלומד באוניברסיטת חיפה והסטודנט שלומד בקמפוס באונו, דינו אחד כמו כל סטודנט.

יעקב מרגי: הציפיות שלי כמי שהעביר את ההחלטות פה, גם בוועדה הזו דיונים בנושא הזה, כשאני יודע שהמשלה קיבלה החלטה לשלב חרדים באקדמיה, אז אתה אומר לי, החרדי והערבי.

יעקב מרגי: אתה רוצה לשמוע?

יעקב מרגי: בוא אני אגיד לך.

יעקב מרגי: אסור לומר את זה אפילו בנשימה אחת, אתה יודע למה?

יעקב מרגי: בשנים מסוימות, אני לא יודע מה היה ב-2017, 2018, סטודנטים ערבים התקבלו חינם.

יעקב מרגי: מעבר למה שתוגמלו המוסדות, הסטודנט התקבל ללימודים אקדמיים חינם, מלגה מלאה, אז אל תגידו לי שיש כאן רצון לשלב חרדים באקדמיה.

יעקב מרגי: המסמך הזה מדיר את הסטודנטים.

יעקב מרגי: אני רואה בחומרה את הקטע הזה שהמל"ג לא התייחס בקרן המלגות לשילוב חרדים באקדמיה.

דוד פלבר: אני מבקש להשיב בקצרה.

דוד פלבר: המסמך הזה, בעיניי הוא שוויוני משום שנכויות ומחלות ומספר אחים ואחיות, כל הדברים האלה יש בכלל האוכלוסייה.

דוד פלבר: לחרדים לא פחות ולא יותר מאשר לכל אחד אחר, נכות.

יעקב מרגי: דוד, לפעמים כשאנחנו עושים טיולי שטח והגלגל מסתובב, מה אנחנו עושים מהלחץ?

יעקב מרגי: נותנים עוד גז, ממשיכים להתחפר.

יעקב מרגי: זה מה שאתה עושה.

יעקב מרגי: או שאתה מיתמם או שאתה באמת לא מבין את הרציונל של מה זה לשלב אוכלוסיות באקדמיה.

יעקב מרגי: דוגמא, כשרצו בקריטריונים האלה לצ'פר אוכלוסיות מסוימות, אז דאגו לתת להם קריטריונים, שזה גם השירות הצבאי, גם אזורי המגורים, גם גילאים של הילדים.

יעקב מרגי: סיפרתי לך את הסיפור על היישובים מעל גובה פני הים?

יעקב מרגי: כשאתה בא ואומר, שלב חרדים באקדמיה וגם בקרן מלגות, אתה צריך לדעת מה עונה לאוכלוסייה הזו.

יעקב מרגי: אתה לא יכול לירות על הראש.

יעקב מרגי: בטח שזה לא יפגע בהם.

יעקב מרגי: הקריטריונים האלה לא פוגעים בהם.

דוד פלבר: אפילו מקומות היישוב מטיבים עם החרדים - בני ברק, אלעד, ירושלים.

יעקב מרגי: בבקשה, ינון.

ינון אזולאי: אני חושב שאתם מגלים פה אטימות כלפי הציבור החרדי.

ינון אזולאי: אם אתה באמת לא יודע איך תופרים קריטריונים, אז תראה איך שתפרו אותו לגבי גרעינים תורניים.

ינון אזולאי: אצלכם במשרד החינוך אלופים איך לתפור קריטריונים, אז מותר לכם גם לא לתפור קריטריונים למגזר החרדי.

ינון אזולאי: אנשים לא עשו צבא במגזר החרדי, ואתה אומר פה שאתה מסתכל מי שעשה צבא, מי שלא עשה צבא, שאתה נותן פה בשירות הצבאי ניקוד.

ינון אזולאי: אתה צריך לעשות מה שמתאים לציבור החרדי.

ינון אזולאי: אתה צריך לקחת בוועדה שלך גם מגזר חרדי מתוך הסטודנטים, משפחות כאלה, לשמוע מהם על המצב.

ינון אזולאי: אדם חרדי שקונה דירה, אז בעצם זה שהוא גר בדירה היום זה לא בגלל שיש לו אובר, אלא בגלל שבמקום לשלם שכירות, הוא משלם את המשכנתא.

מאיר כהן: הבן שלי לא משלם משכנתא?

מאיר כהן: אני קניתי לו?

ינון אזולאי: אני אגלה לך משהו, אני גר בשכירות.

מאיר כהן: בלי בכיינות.

ינון אזולאי: לא בכיינות.

ינון אזולאי: אני יודע שאתה רוצה לקחת את זה למקום הזה, אבל תשמע מה שאני אומר.

מאיר כהן: אני אקח את זה לאן שאתה מציג את זה.

מאיר כהן: להתגייס לצה"ל זה מינוס?

יעקב מרגי: זה לא מינוס.

מאיר כהן: הבן שלי עשה שלוש שנים ולקח משכנתא מיליון שקל ומשלם כל חודש 5,000 שקל.

ינון אזולאי: אתן דוגמא קטנה.

ינון אזולאי: אני פעם הייתי מטפל בנוער נושר.

ינון אזולאי: בא פעם אחת מישהו באיזה כינוס, חילק לנו "פסק זמן", ואז אמר, זה חלב ישראל, אתה יכול לאכול.

ינון אזולאי: אמרתי לו, אתם יודעים מה ההבדל בינו לבינם?

ינון אזולאי: כולם רוצים לעזור למגזר החרדי וכולם מכירים את המגזר החרדי.

ינון אזולאי: אמרתי לו, אנחנו מסתכלים בסופו של דבר אם יש חותמת בד"צ או אין חותמת בד"צ.

ינון אזולאי: כל הרכיבים לפני זה, הכול טוב ויפה, אבל אתם צריכים לדעת, המגזר החרדי הוא משהו מיוחד, אתם צריכים להבין שיש לו צרכים מיוחדים וכשאתם באים ואומרים, בואו תשתלבו, אני אומר, אין בעיה, זה שאתה שם קריטריון של הצבא, זה בסדר, זה פלוס.

ינון אזולאי: זה שאתה שם קריטריון של דירה, זה בסדר, אבל היום בן אדם שקונה דירה, הוא משלם משכנתא, הוא מעדיף לשלם משכנתא מאשר לשלם שכירות.

ינון אזולאי: אני באותו ראש כמוך.

ינון אזולאי: זה מה שאני אומר, מי שיש לו דירה, הם פוסלים אותו מלקבל.

דוד פלבר: לא פוסלים, הוא לא מקבל נקודות.

ינון אזולאי: גם המל"ג, כמו שאתה אמרת, אני מצטרף לדברים, הוא קיבל 1.2 מיליארד.

ינון אזולאי: שגם שם תהיה שקיפות, שיראו באמת איפה הכסף הזה הולך.

יעקב מרגי: הלך לאוניברסיטאות ולמכללות המתוקצבות.

ינון אזולאי: דבר אחרון, יש בקריטריונים, כל סטודנט צריך ללמוד אנגלית.

ינון אזולאי: במגזר החרדי זה 2,000 שקל בשנה.

יעקב מרגי: דיברו על זה.

יעקב מרגי: גם 7.

יעקב מרגי: בבקשה, אדוני.

צבי קליין: בוקר טוב, שמי צבי קליין, אני סטודנט באוניברסיטת חיפה.

צבי קליין: שמעתי את הדברים של הנציג של משרד החינוך.

צבי קליין: הכול טוב ויפה, יכול להיות שיש כוונות טובות ולא מפרסמים את הקריטריונים, הוא אמר בהתחלה.

צבי קליין: עובדה, חרדים לא קיבלו.

צבי קליין: לא קיבלנו, עשרות סטודנטים.

צבי קליין: זה הכול.

יעקב מרגי: ברור, לכן הדיון.

צבי קליין: כוונות, לא כוונות, זה לא מעניין.

צבי קליין: לא קיבלנו.

יעקב מרגי: אביחי.

אביחי יוסף: שלום, אביחי יוסף, אני מידידות טורונטו.

אביחי יוסף: אנחנו קרן פילנטרופית שתומכת בסטודנטים חרדים, בתוכנית שקוראים לה "חרדים באקדמיה".

מאיר כהן: כמה יש בקרן?

אביחי יוסף: אנחנו כרגע תומכים ב-2,000 סטודנטים פעילים.

אביחי יוסף: יושבים פה גם סטודנטים שנתמכים על ידנו, אבל ה-2,000 האלה זה אולי נתון שהוא קצת משקר.

אביחי יוסף: השנה הזאת היו לנו 3,500 פניות בקשה למלגה.

אביחי יוסף: אנחנו יכולנו להיענות רק ל-600.

אביחי יוסף: זה מצוין, ולתורמים שלנו יש את האג'נדה שלהם באמת שהם רוצים לעזור, אבל לא יכול להיות שדבר שעבר בהחלטת ממשלה, שהוא כל כך חשוב על סדר היום של המדינה, של שילוב חרדים, ייפול על קרנות פילנטרופיות.

אביחי יוסף: אני רוצה לציין פה באמת לשבח את דוד פילבר.

אביחי יוסף: אני ישבתי איתו כמה פעמים.

אביחי יוסף: דיברנו על הנושא שהזכרת, חבר הכנסת, לגבי הכספים הקואליציוניים.

אביחי יוסף: המלגות בשנים האחרונות לחרדים עברו דרך כספים קואליציוניים, שזה דבר לא נכון, ודוד הציע מעצמו, בוא נעשה את זה בבסיס התקציב של משרד החינוך, שמשרד החינוך יתקצב את זה.

אביחי יוסף: מי עצר אותו?

אביחי יוסף: המועצה להשכלה גבוהה.

אביחי יוסף: הם באו, אמרו לו, אין לך מנדט.

מיכאל מלכיאלי: שהם באופן שיטתי מדירים חרדים.

אביחי יוסף: בדיוק.

מיכאל מלכיאלי: לא נותנים לנו לפתוח מכללות.

מיכאל מלכיאלי: הם במילה אחת מדברים, רוצים חרדים.

מיכאל מלכיאלי: ביד שנייה שהיא הקובעת, בונים את תקרת הזכוכית הקשה ביותר להדרת חרדים.

יעקב מרגי: איך אמרת?

יעקב מרגי: הם לא גוף שטח.

אביחי יוסף: מה שהמל"ג אומר בעצם, זה לא במנדט של משרד החינוך.

אביחי יוסף: אני חושב שלהפיל את התיק של שילוב חרדים על משרד החינוך ועל דוד, אני לא חושב שזה נכון כל כך.

אביחי יוסף: יש תקציב של החומש הקרוב, של 1.2 מיליארד שקל, שאף אחד לא יודע איך הוא הולך להיות מחולק.

יעקב מרגי: הוא הולך לאוניברסיטאות מתוקצבות ומכללות מתוקצבות, לא לסטודנטים.

אביחי יוסף: בדיוק.

אביחי יוסף: יש כיוונים ויש חשיבה איך להוציא את הכסף הזה באמת לסטודנטים ושיגיע.

אביחי יוסף: יש חסימה מצד המל"ג.

אביחי יוסף: המל"ג לא מאפשר ובאמת זה צריך להיות בבסיס התקציב.

אביחי יוסף: אני אחזור אחורה.

אביחי יוסף: גם יש לי חוויה כסטודנט.

אביחי יוסף: אני הגשתי בקשה שנה אחת למלגה של משרד החינוך.

אביחי יוסף: קיבלתי.

אביחי יוסף: שנה אחרי זה נולדה לי בת, כלומר, הקריטריונים שלי היו יותר טובים, ולא קיבלתי, זאת אומרת נשארתי באותו מצב ועדיין לא קיבלתי.

אביחי יוסף: ערבים, זה יפה שצריכים לשלב אותם, אבל יש פי שלוש חרדים באקדמיה, מערבים.

אביחי יוסף: יש רק 12,000 סטודנטים.

אביחי יוסף: אני אומר "רק".

אביחי יוסף: אנשים אומרים, לפעמים זה נשמע הרבה, אבל מתוך אוכלוסייה של מעל מיליון איש, 12,000 זה לא מספיק, ויש הרבה שרוצים ולא יכולים.

אביחי יוסף: יש רצון מטעם המדינה, והמדינה שמה את זה על סדר היום, את השילוב של החרדים.

יעקב מרגי: תודה.

יעקב מרגי: בבקשה.

בני יגאלי: שמי בני יגאלי, סטודנט שנה ג', הקמפוס החרדי של אונו.

בני יגאלי: אני גם חבר הנהלת אגודת הסטודנטים של הקמפוסים החרדים.

בני יגאלי: קיבלנו מאות פניות של סטודנטים שלא קיבלו את המענק מטלדור, את המלגה.

בני יגאלי: למעשה כשמסתכלים על כל התהליך, גם כשמקבלים את הקריטריונים ועוברים על הקריטריונים ורואים את הצורה שבהם הם הוגשו ואיך הם נבנו, וגם בהשגות, שצריך השגות להשיג רק על דברים שהשתנו, כשבעצם ההשגות יכולות להיות על דברים שהם כלל לא נכנסו לתוך הקריטריונים.

בני יגאלי: אגודת הסטודנטים קיבלה ממאות סטודנטים של הפרעות קשב, של סטודנטים שהם מוכרים עם בעיה כזאת, שגם אם יש להם את המסמכים, זה עד 20%, מה שעכשיו נודע לנו שלא מקבלים ניקוד על זה.

בני יגאלי: מבחני הכנסה כמו שנאמר פה, שלא היו, ותהליכים כמו למשל של הורים, אז יש מקרה שאחד ההורים נפטר.

בני יגאלי: אני גר באופן אישי גר בראשון לציון בדירה של כמעט 40 מטר, חמש נפשות, אז אני גר בראשון לציון, אני נמצא בשיא השיאים.

יעקב מרגי: קח את המשפט הכי חזק שלך, תאמר לנו.

יעקב מרגי: אני חייב לסכם.

בני יגאלי: אני חושב שהמשפט שהכי צריך להתייחס אליו זה מה שאמר דוד - כדי שלא ילמדו לשקר.

בני יגאלי: לקחו פה רשימה של קריטריונים, אמרו, אנחנו עושים את זה בצורה כזאת.

בני יגאלי: תעשה את זה הכי פשוט כדי שזה יקל על מי שצריך להקל ולהדיר את מי שצריך להדיר.

בני יגאלי: מאידך, זה יגמור.

בני יגאלי: משם הכול אוטומטי, הכול מחשב והכול רץ בצורה כזאת.

בני יגאלי: זה משפט שמבטא את הכול ואני מבקש שתהיה התייחסות בהמשך.

בני יגאלי: תודה.

יעקב מרגי: טוב, תודה רבה.

יעקב מרגי: הוועדה מודה לחבר הכנסת מלכיאלי על העלאת הנושא לסדר היום של הוועדה.

יעקב מרגי: הוועדה רואה בחומרה שהקריטריונים לא היו מפורסמים, ללא שקיפות, עד לאתמול בגלל כינוס הוועדה היום.

יעקב מרגי: הוועדה נוכחה לדעת שהקריטריונים כפי שפורסמו מדירים את הסטודנטים החרדים ולכן צריך לעשות או התאמות לקריטריונים האלה או כדי לא לפגוע ביוצאי צבא, לעשות קריטריונים נפרדים לחרדים.

יעקב מרגי: הוועדה רואה בחומרה שכל התקציב שהממשלה תקצבה בתוכנית החומש לשילוב חרדים באקדמיה, חולק אך ורק למוסדות האקדמיים המתוקצבים ולא לכלל המוסדות האקדמיים, וגם לא התייחסה בכלל לעניין המלגות.

יעקב מרגי: הוועדה מבקשת מקרן המלגות שבמשרד החינוך להגיש לה תוך שלושה שבועות רשימה של סטודנטים בפילוח של מוסדות, כמה סטודנטים בכל מוסד זכו למלגה של הקרן הזו ב-2017, 2016, 2015.

יעקב מרגי: הוועדה קוראת לאפשר להגיש עררים.

יעקב מרגי: לפתוח את המחשבים, להגיש עררים, שוב, בגלל שהקריטריונים לא היו מפורסמים.

יעקב מרגי: אני מבקש מהמל"ג להגיש לוועדה תוך 30 יום התייחסות איך ות"ת/מל"ג מתכונן להתייחס לקרן המלגות בסוגיית שילוב חרדים באקדמיה.

יעקב מרגי: יתקיים כאן דיון מעקב.

יעקב מרגי: לדיון הבא אבקש את יו"ר הות"ת וגם את מנכ"ל משרד החינוך בסוגיה הזו של המלגות.

יעקב מרגי: אני רוצה לראות איך משלבים יחד.

יעקב מרגי: לפחות שהקריטריונים יהיו שקופים ותואמים את החלטת הממשלה של שילוב חרדים באקדמיה.

יעקב מרגי: תודה רבה, הישיבה נעולה.